ഹാര്ദിക് പുറത്തേക്ക് പകരം താരത്തെ പ്രഖ്യാപിച്ച് വിരാട് കോഹ്ലി ഇന്ത്യന് ക്രിക്കറ്റ് ആരാധകര് ഏവരും വളരെ ആവേശത്തോടെ കാത്തിരിക്കുന്ന ഇംഗ്ലണ്ടിന് എതിരായ ഇന്ത്യന് ടീമിന്റെ ടെസ്റ്റ് പരമ്ബരക്ക് ഓഗസ്റ്റ് നാലിന് തുടക്കം കുറിക്കുമ്ബോള് ആധുനിക ക്രിക്കറ്റില് തന്നെ ശക്തരായ രണ്ട് ടീമുകളാണ് പരസ്പരം ഏറ്റുമുട്ടുന്നത്. ഐസിസി ലോക ടെസ്റ്റ് ചാമ്ബ്യന്ഷിപ് രണ്ടാം എഡിഷണിന്റെ ഭാഗമായ ഈ പരമ്ബര ജയിക്കേണ്ടത് ഇരു ടീമുകള്ക്കും വളരെ നിര്ണായകമാണ്. നിലവില് ഐസിസി ടെസ്റ്റ് റാങ്കിങ്ങില് രണ്ടാമതുള്ള ഇന്ത്യന് ടീമിന് നാലാം സ്ഥാനത്തുള്ള ഇംഗ്ലണ്ടിന് എതിരെ വ്യക്തമായ ആധിപത്യമുണ്ട് എന്ന് പറയാമെങ്കിലും പൊതുവേ വിദേശ ടെസ്റ്റുകളില് ഇന്ത്യന് ടീമിന്റെ മോശമായ പ്രകടനമാണ് തിരിച്ചടിയായി മാറുന്ന ഒരു ഘടകം. എന്നാല് ഇത്തവണ ഇംഗ്ലണ്ടില് പരമ്ബര സ്വന്തമാക്കാമെന്നുള്ള ആത്മവിശ്വാസം പങ്കുവെക്കുകയാണ് ഇന്ത്യന് നായകന് വിരാട് കോഹ്ലി. ഇംഗ്ലണ്ടിനെ അവരുടെ സ്വന്തം നാട്ടില് തോല്പ്പിക്കുക വളരെ ശ്രമകരമാണെന്ന് പറഞ്ഞ കോഹ്ലി ടീം ഇന്ത്യയുടെ കരുത്തിനെ കുറിച്ചും ഏറെ വാചാലനായി. അതേസമയം ആദ്യ ടെസ്റ്റ് മത്സരത്തിലെ പ്ലെയിങ് ഇലവനെ ടോസ് വേളയില് മാത്രമാകും പ്രഖ്യാപിക്കുക എന്ന് പറഞ്ഞ കോഹ്ലി ടീമിലെ ഫാസ്റ്റ് ബൗളര് ശാര്ദൂല് താക്കൂറിനെ കുറിച്ചുള്ള ടീമിന്റെ പദ്ധതികളും അഭിപ്രായവും ഏറെ വിശദമാക്കി. താക്കൂര് ടീം മാനേജ്മെന്റ് പറയുന്ന എല്ലാ റോളും നിര്വഹിക്കാന് കഴിയുന്ന ഒരു താരമാണെന്ന് പറഞ്ഞ കോഹ്ലി ടെസ്റ്റ് മത്സരങ്ങളില് ബാറ്റിങ് റോളും ഭംഗിയായി അദ്ദേഹം ഇനിയും പൂര്ത്തിയാക്കുമെന്ന് ആത്മവിശ്വാസം പ്രകടിപ്പിച്ചു.ശാര്ദൂല് താക്കൂറിനെ ഒരു ഓള്റൗണ്ട് ഓപ്ഷനായി പരിഗണിക്കില്ലേ എന്നുള്ള ചോദ്യത്തിനാണ് വിരാട് കോഹ്ലി നയം വിശദമാക്കിയത് Sponsored Sportsfan.in assured service തീര്ച്ചയായും താക്കൂര് ഒരു മികച്ച ടീം മാന് തന്നെയാണ്.അവന് ഉറപ്പായും ടെസ്റ്റ് ടീമിലെ ഒരു ഓള്റൗണ്ട് ഓപ്ഷനാണ്. അവന് അനേകം കഴിവുള്ള ഒരു മികച്ച താരമാണ്.ബാറ്റിങ്ങും ബൗളിങ്ങും ഏറെ മികവോടെ നിര്വഹിക്കാന് കഴിഞ്ഞാല് അവന് ടീമിന് നല്കുന്ന ബാലന്സ് ഏറെ വലുതാണ്. മുന്പ് ഞങ്ങള്ക്കായി ഈ ചുമതല കൈകാര്യം ചെയ്തത് ഹാര്ദിക് പാണ്ട്യയാണ്. ഈ ടെസ്റ്റ് പരമ്ബരയില് ഇന്ത്യന് ടീമിന്റെ ഒരു പ്രധാന ഘടകമാണ് താക്കൂര് കോഹ്ലി തന്റെ അഭിപ്രായം വിശദമാക്കി.